L'Alcalde d'Alaquàs signa l'acta de començament d'obres del projecte del Terç finançat amb el Plan Zapatero
05/03/2009

# L'Alcalde d'Alaquàs signa l'acta de començament d'obres del projecte del Terç finançat amb el Plan Zapatero

*   05/03/2009
*   [Imprimir](#)
*   Compartir
*    https://www.alaquas.org/documento.asp?id\_do=11246

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11246%2F0&title=Ajuntament%20d%27Alaqu%C3%A0s.%20Premsa.L%27Alcalde%20d%27Alaqu%C3%A0s%20signa%20l%27acta%20de%20comen%C3%A7ament%20d%27obres%20del%20projecte%20del%20Ter%C3%A7%20finan%C3%A7at%20amb%20el%20Plan%20Zapatero)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11246/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11246/05032009el_ter_10_Form_4.jpg)](https://www.alaquas.org/ficheros/documentos/2009/2/11246/05032009el_ter_10_Form_10.jpg "<a href='https://www.alaquas.org/ficheros/documentos/2009/2/11246/05032009el_ter_10_Form_10.jpg' target=_blank><i class='fa fa-external-link' aria-hidden='true'></i>.L'Alcalde d'Alaquàs signa l'acta de començament d'obres del projecte del Terç finançat amb el Plan Zapatero</a>")

Les obres comencen aquesta mateixa setmana i estaran acabades a finals d'any

L'Alcalde d'Alaquàs, Jorge Alarte, ha signat el dimecres 4 de març l'acta de començament d'obres del Projecte de Remodelació de les instal·lacions esportives del Terç que serà finançat amb els 5,3 milions d'euros provinents del Fons d'Inversió Local per a l'Ocupació, més conegut com el ‘Plan Zapatero'. Amb aquest tràmit es dóna llum verda a l'inici d'obres, que s'encetaran aquesta mateixa setmana i estaran acabades abans que concloga l'any.

L'Alcalde d'Alaquàs ha destacat la rapidesa i agilitat amb que s'han resolt tots els tràmits per tal d'iniciar el més aviat possible les obres, donat que no ha passat ni un mes des que el Ple de la Corporació Municipal adjudicara el projecte a l'empresa que s'encarregarà de l'execució del projecte.

Tal i com preveu el Fons d'Inversió Local per a l'Ocupació, l'empresa es compromet a contractar veïns i veïnes d'Alaquàs que actualment estiguen en situació de desocupació, per la qual cosa, aquest projecte suposarà la formalització de contractes de forma imminent. A més, aquests contractes seran gestionats i tramitats per l'agència del SERVEF d'Alaquàs.

El Projecte de Remodelació de les instal·lacions esportives del Terç d'Alaquàs preveu la millora i el condicionament dels camps de futbol, dotant-los de gespa artificial així com la construcció d'una pista d'atletisme i nous vestuaris per al Poliesportiu. L'empresa adjudicatària ha plantejat també, entre altres millores, la construcció d'un edifici destinat a cafeteria, així com la reforma de les actuals grades, elements que no constaven en el projecte inicial i que seran executats a proposta d'aquesta empresa.